ملك الجمل (29 يناير 1929  - 23 ديسمبر 1982)، ممثلة مصرية.

عن حياتها

هيا ممثله مصريه اتولدت فى مدينه بورسعيد فى سنه 1929, التحقت بكليه الآداب قسم اللغه الانجليزيه بعدين بالمعهد العالى لفن التمثيل برغم انها ما استقرتش بالقاهره بس قدرت تتخرج منه بنجاح. التحقت بالاذاعه و اشتغلت بالمسرح, و سافرت مع عميد المسرح العربى (يوسف وهبى) الى (باريس) و قدمت كتير من الأعمال بالفرقه المصريه الحديثه سنه 1954.

"خاللى بمبه" هيا الشخصيه الفاصله فى حياه (مَلَك الجمل), و اللى أدتها فى نص الستينات و الشخصيه الأشهر ليها, و الاسم بقى ينقال دلوقتى على الشخصيه الثرثاره اللى بتتدخل فى اللى ما يخصهاش, قدمتها ملك الجمل على مدى 17 سنه مع الراحل (رأفت فهيم) اللى كان بيجسد شخصيه (أبو سيد), و بدايه الشخصيه كانت ضمن فقرات برنامج (ربات البيوت) للاذاعيه (صفيه المهندس).

و(ملك الجمل) هيا الزوجه الغيوره الشريره (حكمت) فى فيلم الشموع السوداء و الخاطبه فى (اسماعيل ياسين فى الاسطول) و هيا العمه الماديه اللى بتحاول تستولى على فلوس بنات اخوها فى فيلم (ناديه) و الزوجه الطيبه اللى بتحاول انجاح حياتها فى (رصيف نمره 5) مع (فريد شوقى) و هيا الحمايه خفيفه الظل اللى بتحاول افساد زيجه ابنها فى فيلم (أم العروسه).

ملامحها خلتها شخصيه محوريه فى أداء أدوار الشر و اللى خلا المخرجين يدولها أدوار الشر اللى أدتها بحرفيه شديده.

بلغت مسيرتها الفنيه 30 سنه من الابداعات و الانجازات و اتنوع مشوارها فوقفت على خشبه المسرح فى مسرحيات (سكه السلامه, ملك الشحاتين, السلطان الحائر, رحمه فى بلاد بره, بير السلم).

مثلت مع كبار عالم الفن فوقفت أمام (سعاد حسنى) فى فيلم (شفيقه ومتولي) فى دور (القواده). كمان أدت أدوار مؤثره فى أفلام (المغنواتى, المستحيل,الطريق المسدود, ريا وسكينه) و ظهرت على الشاشه الفضيه من خلال مسلسلات: (عائله الدوغرى, القاهره والناس, أوراق الورد, الساقيه).

و فى الاذاعه, كان ليها الفضل الاولانى فى استمرار مسلسل (عائله مرزوق افندي) لحوالى 17 سنه بنجاح. و هوا مسلسل اذاعى كان بيهدف لترسيخ العادات المصريه المنتشره وقتها فى وجود عائلات مترابطه بتعكس عمق ترابط الأسر المصريه.

اتوفت الفنانه (ملك الجمل) عن عمر 53 سنه, فى 23 ديسمبر 1982.

أعمالها

مسافر بلا طريق - 1978
القضيه 80 - 1980
الأقوياء - 1980 - ام الخير
القناع الزائف - 1980 - داده عزيزه
الامام أبو حنيفه النعمان - 1980
عيله الدوغرى - 1980
ولا يزال التحقيق مستمرا - 1979
المغنواتى - 1979
رحله داخل امراه - 1978
مسافر بلا طريق - 1978
شفيقه ومتولى - 1978 - هنادى
متى تبتسم الدموع - 1978 - طنط وزه
انتبهوا ايها الساده - 1978
مبروك جالك ولد - 1978
عودة الروح - 1977
شيلنى وأشيلك - 1977
بص شوف سكر بتعمل ايه - 1977
اوراق الورد - 1977
الليله الموعوده - 1976 - أم امام
الرساله - 1976 عروه
المطلقات - 1975
حكايه بنت اسمها مرمر - 1972
القاهره والناس - 1972
ورد وشوك - 1970
الأعماق البشريه - 1970
ناديه - 1969
حواء على الطريق - 1968
3 قصص - 1968 - (القصه الاولى)
3 نساء - 1968 - (القصه الثانيه)
شىء فى حياتى - 1966
تفاحه آدم - 1966
فارس بنى حمدان - 1966
المستحيل - 1965
الحياه حلوه - 1965
الساقيه - 1965
سكه السلامه - 1964
أم العروسه - 1963
الشموع السوداءفيلم 1962
الأخوه الأصدقاء - 1962
الطريق المسدود - 1958
بنت 17 - 1958 - الخادمه
اسماعيل يس فى الأسطول - 1957
ليله رهيبه - 1957
رصيف نمره 5 - 1956
الله معنا - 1955
كدبه أبريل - 1954
عبيد المال - 1953
ريا وسكينه - 1952
كأس العذاب - 1952 - كريمه أبو العظيم
زمن العجائب - 1952
طيش الشباب - 1951
خد الجميل - 1951
أم العروسه - 1900
عنتره - 1900
عيله مرزوق افندى - 1900 - خاللى بمبه
خاللى بمبه - 1900
القضيه - 1900
السلطان الحائر - 0
عازب و ثلاث عوانس - 0
حلم فنان - 0

لينكات برانيه
ملك الجمل